Document ID: /roh_data/filtered/fineweb-2-filterrobots_roh.jsonl.gz/69573

La Svizra e la Gronda Britannia vulan ina nova cunvegna da commerzi liber. Tar sia visita a Londra ha il president da la Confederaziun Ignazio Cassis perquai suttascrit ina decleraziun d'intenziun cun il prim-minister britannic Boris Jonhson. La cunvegna duai er cumpigliar servetschs. Ins saja perquai sa cunvegnì ad in plan d'acziun che duai francar vinavant la collavuraziun tranter ils dus pajais, ha scrit Cassis via Twitter. Dasper Johnson è el er s'inscuntrà cun la ministra da l'exteriur Liz Truss. Plinavant ha Cassis survegnì in'audienza tar la Queen Elisabeth II.
Suenter il Brexit La finamira è ina nova cunvegna da commerzi
RTR novitads 06:00